

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV751** | | |
| Tantárgy elnevezése | **Politológia** | | |
| Tantárgy oktatójának neve | **Dr. Bánlaky Pál** | Beosztása, tudományos fokozata | **főiskolai tanár, kandidátus** |
| Tantárgy óraszáma | **nappali tagozaton 30 tanóra/ félév**  **levelező tagozaton 16 tanóra/félév** | | |
| Tanóra típusa | **előadás, szeminárium** | | |
| Meghirdetési időszak | **őszi félév** | | |
| Kreditszám | **3 kredit** | | |
| A tantárgy célja | A kiindulópont annak tisztázása, hogy a politika nem azonos a mindennapi „politizálással” (beleértve a pártpolitikákat is), hanem a társadalmi újratermelési folyamat egyik részrendszere. Ennek alapján tisztázni a politológia, mint tudomány tárgyát, sajátosságait, majd megismertetni a hallgatókkal a politológia alapfogalmait, a politika működésmódjának legfontosabb elemeit. A végső cél annak elérése, hogy a hallgatók képesek legyenek politikai folyamatokat tudományos – vagy legalább a mindennapiságot meghaladó – szinten értelmezni és elemezni. | | |
| Szükséges előtanulmányok, feltételezett tudásanyag | Társadalomtörténet, Szociológia | | |
| Fejlesztendő kompetenciaterületek | 1. **tudása**   Ismeri és érti a társadalom működését, a társadalmi folyamatokat   1. **képességei**   Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.   1. **attitűdje**   Elkötelezett a társadalmi egyenlőség, a demokratikus értékek, a jogállamiság és az európai értékközösség mellett. | | |
| Tantárgyi leírás | A politika fogalma, különböző megközelítések összehasonlítása. A politika, mint alrendszer, a társadalmi újratermelés folyamatában.  A politika társadalmi beágyazottságának változatai: archaikus (törzsi) társadalmak teljes mértékben a mindennapi tevékenységekbe ágyazott, antikvitásban (individualizáció folytán) részben elkülönülő tevékenység, de az elfogadott társadalom-tagság („állampolgár-mivolt”) feljogosít a mindennapi részvételre, feudális szerkezetben (a föld magántulajdon alapján) tulajdonhoz kötött, a polgári társadalomban jogegyenlőség és a politikai szerkezet (állam) önállósulása.  A modern (demokratikus) állam jellemzői: állam erőszak-monopóliuma, hatalmi ágak elkülönítése, beépített kontroll-mechanizmusok, társadalmi nyilvánosság és civil társdalom fokozódó szerepe.  Politikai ideológiák. Pártok; réteg-pártok, „néppártosodás”, populizmus.  Az ágazati politikák; ezen belül a szociálpolitika. | | |
| Kötelező és ajánlott irodalom | Kötelező:  Andorka Rudolf: Bevezetés a szociológiába; Osiris, Állam, kormányzat, politika c. fejezet  Haskó K. – Hülvely I.: Bevezetés a politikatudományba VAGY Bayer József: A politika tudomány alapjai  Bánlaky Pál: A politika fogalmáról (4 o.) és A politika lényege (logikai szerkezete) és a politika intézményrendszere (14 o); kéziratok, a kurzus hallgatónak elektronikus formában bocsátjuk rendelkezésre. | | |
| Ismeretek ellenőrzésének módja | **Félévzáró dolgozat** | | |
| Tantárgy tárgyi követelményei | **tanterem– írásvetítő – projektor** | | |